Del në treg libri me kujtime i zonjës Klinton
“Hard Choices” – “Zgjedhje të Vështira” me kujtimet e Sekretares së Shtetit, Hillari Klinton del në treg më 10 qershor
Më 10 qershor do të dalë në treg libri me kujtime “Zgjedhje të Vështira” i Hillari Klintonit që flet rreth kohës së saj si Sekretare Shtetit gjatë mandatit të parë të presidentit Barack Obama. Është një mundësi për të lënë gjurmën e saj si kryediplomatja e Amerikës para një kandidature të mundshme për presidencën në vitin 2016. Korrespondenti i Zërit të Amerikës Scott Stearns përgatiti kronikën në vazhdim. Hillari Klinton thotë se ajo pati një grup studiuesish për ta ndihmuar me librin me kujtime “” – por se historia mbetet e saja. Si sekretare shteti, ajo mbarti jashtë vendit mesazhin e ndryshimit të diplomacisë së Presidentit Obama nga diplomacia e ish-presidentit George W. Bush. Kjo e bëri atë Sekretaren e Shtetit që ka udhëtuar më shumë, por i kufizoi fitoret diplomatike individuale, thotë analisti Michael Auslin nga Instituti “American Enterprise.” Zonja Klinton ndihmoi në të ashtuquajturën rifokusim të burimeve diplomatike, tregtare dhe ushtarake në Azi. Por zoti Auslin thotë se kuy rifokusim është dobësuar për shkak të shtimit të pretendimeve kineze mbi ujërat e kontestuara. Zonja Klinton thotë se ndjen keqardhjen më të madhe mbi sulmin e vitit 2012 ndaj misionit amerikan në Bengazi, në Libi, ku u vranë katër amerikanë. Në librin e saj, ajo thotë se disa e shfrytëzuan sulmin si një mjet politik. Dëshmia e zonjës Klinton në Senat rreth Bengazit ishte më e diskutueshmja gjatë kohës së saj si sekretare shteti. Siç po bën edhe tani, ajo u përqëndrua në sjelljen para drejtësisë të atyre që janë përgjegjës për sulmin. Kryengritjet popullore nëpër Afrikën e Veriut dhe Lindjen e Mesme ishin mundësi diplomatike të humbura, thotë zoti Heydemann. Mbi luftën në Siri, zoti Heydemann thotë se ajo u përpoq për një qëndrim më të fortë se sa presidenti. Zoti Heydemann thotë se presidenti do të kishte përfituar më shumë nëse do të kishte ndjekur këshillën e zonjës Klinton për Sirinë. Zonja Klinton, thotë analisti, mund ta përdorë këtë ndryshim diplomatik për të veçuar veten nga presidenti në qoftë se ajo kandidon për Shtëpinë e Bardhë në vitin 2016.